钦定古今图书集成/理学汇编/经籍典/第084卷 > 王申子周易辑说 > 《问称岁年月日》
## 钦定古今图书集成/理学汇编/经籍典/第084卷 > 王申子周易辑说 > 《问称岁年月日》

或问曰：“经中称岁称年诸说，不曰终则曰久，而子独
以爻变言之，其说可得闻欤？”曰：“圣人系《易》，无一字不
在六画上取来。若卦无此象，爻无此义，圣人不凿空
著个字。如处事变之稍艰者称年，案字义禾千为年，
比岁字有远意；处事变之稍易者称岁，案字义步成
为岁，比年字有近意。其曰三，其曰‘十’，以爻变求其情”，
方为的当。此因《复》之七日，《临》之八月、《革》之己日，触类
而得之也。